Sacrosancte Dei ecclesie que est constructa infra muros Matisconenses, in honore Sancti Vincentii martiris, cui preest Letbaldus episcopus. Ego Warulfus et uxor mea Atela donamus ad ipsam casam Dei mansum unum cum supraposito et curtilo. Est iste mansus situs in pago Lugdunense, in fine Spinacense, in villa Felins. Terminat a mane et a medio die terra Otgiso, a sero via publica, a circio Sancti Mauritii, et quicquid ipse servus qui ibidem manet tenet; hec sunt prata, campi, silve, rata, aquis aquarumque decursibus, omnia donamus ad ipsam casam Dei. Et dono ad ipsam casam Dei servos his nominibus, Rotbertum cum uxore sua nomine Susanna et infantibus eorum. Infra isto termino, donamus ad ipsam casam Dei ipsum mansum cum appendenciis suis et servis. Si quis contradixerit, auri unciam componat. S. Warulfi et uxoris ejus Atelane et Otgiso. S. Wido. S. Rodulfi. S. Waldonis. Hactum est regnante Rodulfo rege.